শুভাগতা দেবাশীষ
দইয়ে জুড়াবে প্রাণ
গরমে দই প্রাণ জুড়ানোর মতোই খাবার। দই দিয়ে বানানো যায় মজার অনেক খাবার। সে রকম কিছু খাবারের রেসিপি দিয়েছেন শুভাগতা দেবাশীষ প্রস্তুতি: ৩০ মিনিটতৈরি: ৬ ঘণ্টাচকলেট দইউপকরণ: দুধ ১ লিটার, চিনি ২০০ গ্রাম, কোকো পাউডার ২ টেবিল চামচ, টকদই সাড়ে ৩ চা-চামচ, চকলেট চিপস পরিমাণমতো (সাজানোর জন্য)।প্রণালি: দুধ আর চিনি একসঙ্গে হাঁড়িতে বসাতে হবে। চিনি গলে গেলে চকলেট পাউডার দুধে গুলিয়ে ঢালতে হবে। পরে সমানে নাড়তে হবে। ফুটে উঠলে আঁচ কমিয়ে দিতে হবে। মাঝেমধ্যে নাড়তে হবে। দুধ জ্বাল দিয়ে ঘন করে নামিয়ে নিতে হবে। কুসুম কুসুম গরম থাকতেই টকদই দিয়ে দই বসতে দিন। দই জমে গেলে ফ্রিজে রাখুন। ঠান্ডা হলে চকলেট চিপস ছড়িয়ে পরিবেশন করুন। প্রস্তুতি: ২০ মিনিটরান্না: ২০ মিনিটদই-মুরগিউপকরণ: বড় মুরগি ১টি ১ কেজি, দই বড় এক কাপ, রসুনবাটা ৩ টেবিল চামচ, কাশ্মীরি লঙ্কাবাটা ৬ টেবিল চামচ, সয়াবিন তেল ১ কাপ, পেঁয়াজ কুচি ২ কাপ, লবণ স্বাদমতো ও চিনি ২ চামচ।প্রণালি: মুরগি কেটে পরিষ্কার করে ধুয়ে লবণ, দই ও রসুনবাটা মাখিয়ে ১ ঘণ্টা মেরিনেট করতে হবে। কড়াইতে তেল গরম পেঁয়াজ কচি দিয়ে সোনালি করে ভেজে তুলে রাখতে হবে। ওই তেলে মরিচবাটা ও চিনি দিয়ে ভালো করে কষাতে হবে। সুন্দর গন্ধ বেরোলে মেরিনেট করা মাংস দিয়ে ভালো করে নাড়তে হবে। চুলার আঁচ কমিয়ে ভাজা পেঁয়াজের অর্ধেক দিয়ে ঢেকে রাখতে হবে। মুরগি সেদ্ধ হলে পানি শুকিয়ে তেল বেরিয়ে এলে নামিয়ে ফেলতে হবে। বাকি অর্ধেক বেরেস্তা করা পেঁয়াজ মুরগির ওপরে ছড়িয়ে দিয়ে পরিবেশন করতে হবে। প্রস্তুতি: ২০ মিনিটরান্না: ১৫ মিনিটদই-চিংড়িউপকরণ: চিংড়ি ৫০০ গ্রাম, তেজপাতা ২টি, আস্ত গোলমরিচ ৩-৪টি, বড় এলাচ ৪টি, পেঁয়াজ কুচি চার টেবিল চামচ, আদাবাটা ২ চা-চামচ, হলুদ গুঁড়া ২ চা-চামচ, কাশ্মীরি মরিচের গুঁড়া ১ চা-চামচ, টকদই ১৫০ গ্রাম, কাঁচা মরিচ ৪-৫টি, কিশমিশ ১৫-২০টি, গরম মসলা ১ চা-চামচ, লবণ স্বাদমতো ও তেল আধা কাপ।প্রণালি: তেল গরম হলে তেজপাতা, গোলমরিচ, বড় এলাচ ফোড়ন দিন। ফোড়নের মধ্যে পেঁয়াজবাটা দিয়ে ভাজতে হবে। গোলাপি রং হলে আদাবাটা দিয়ে আরও ২-৩ মিনিট নাড়াচাড়া করতে হবে। এবার হলুদ ও মরিচের গুঁড়া এবং লবণ দিয়ে কিছুক্ষণ কষানো হলে ফেটানো দই দিতে হবে। সব মিশে গেলে ১ কাপ গরম পানি দিতে হবে। পানি ফুটে উঠলে মাছ, কিশমিশ ও কাঁচা মরিচ দিয়ে কিছুক্ষণ ভালো করে ফুটিয়ে নামিয়ে ফেলতে হবে। নামানোর আগে গরম মসলার গুঁড়া ছিটিয়ে দিতে হবে। প্রস্তুতি: ১৫ মিনিটতৈরি: ৪ মিনিটদিলবাহারউপকরণ: বড় কলা ২টি, ঘন টকদই ১ কাপ, ভ্যানিলা অ্যাসেন্স ১ চা-চামচ, কনডেন্সড মিল্ক ছোট ১ কৌটা, সবুজ আঙুর ১০-১২টি, কালো আঙুর ১০-১২টি, স্ট্রবেরি ৮-১০টি, কমলালেবু ১টি ও চকলেট চিপস ১ মুঠো পরিমাণ।প্রণালি: কলা টুকরো করে কেটে নিন। অন্য পাত্রে দই ও কনডেন্সড মিল্ক একসঙ্গে ফেটে তাতে ভ্যানিলা অ্যাসেন্স মিশিয়ে নিন। আইসক্রিমের লম্বা গ্লাসে থাকে থাকে ফল সাজিয়ে নিন। প্রতিটি থাকের মধ্যে কিছু দইয়ের মিশ্রণ ঢেলে দিন। ফ্রিজে রেখে ঠান্ডা করুন। বের করে ওপরে চকলেট চিপস দিয়ে পরিবেশন করুন। প্রস্তুতি: ৮ মিনিটতৈরি: ২ মিনিটদই-মিল্ক শেকউপকরণ: মিষ্টি দই ২ টেবিল চামচ, ভ্যানিলা আইসক্রিম ৪ স্কুপ, দুধ (তরল) ৮ মিলিলিটার, সুগার সিরাপ ৬০ মিলিলিটার বা পরিমাণমতো, কলা ২টি, বরফ কুচি পরিমাণমতো।প্রণালি: সবকিছু একসঙ্গে ব্লেন্ডারে ব্লেন্ড করে গ্লাসে ঢেলে পরিবেশন করুন।